stanford-oval/wikipedia huggingface dataset:
אחמד אל-עכאישי
הערות שוליים

↑  רדינג מתעניינת בחלוץ אחמד אקאיצ'י
| נבחרת תוניסיה – גביע אפריקה לאומות 2015 |
| --- | --- | --- |
|  1 בן מוסטפא •  2 בן יוסף •  3 עבד א-נור •  4 מוחסני •  5 בדווי •  6 רגווד •  7 אל-מסאכני •  8 רג'איבי •  9 שיחאווי •  10 יונס •   11 שרמיטי •  12 מעלול • 13 סאסי •  14 נאטר • 15 מונסר • 16 א. מטחלוטחי • 17 ח. מטחלוטחי • 18 ח'זרי • 19 אל-עכאישי • 20 יקובי • 21 סייחי • 22 בן שאריפה • 23 בן דג'מיה • מאמן: ליקנס |  1 בן מוסטפא •  2 בן יוסף •  3 עבד א-נור •  4 מוחסני •  5 בדווי •  6 רגווד •  7 אל-מסאכני •  8 רג'איבי •  9 שיחאווי •  10 יונס •   11 שרמיטי •  12 מעלול • 13 סאסי •  14 נאטר • 15 מונסר • 16 א. מטחלוטחי • 17 ח. מטחלוטחי • 18 ח'זרי • 19 אל-עכאישי • 20 יקובי • 21 סייחי • 22 בן שאריפה • 23 בן דג'מיה • מאמן: ליקנס | תוניסיה |
| נבחרת תוניסיה – גביע אפריקה לאומות 2017 |
| --- | --- | --- |
|  1 ג'רידי •  2 בן יוסף •  3 עבד א-נור •  4 בוקטאס •  5 קצ'וק •  6 דהאואדי •  7 אל-מסאכני •  8 לחמאר •  9 אל-עכאישי •  10 ח'זרי •   11 חניסי •  12 מעלול • 13 סאסי •  14 בן עמור • 15 אזוני • 16 א. מטחלוטחי • 17 ח. מטחלוטחי • 18 חליל • 19 חליפה • 20 יקובי • 21 נגואז • 22 בן שאריפה • 23 סליטי • מאמן: קספרצ'אק |  1 ג'רידי •  2 בן יוסף •  3 עבד א-נור •  4 בוקטאס •  5 קצ'וק •  6 דהאואדי •  7 אל-מסאכני •  8 לחמאר •  9 אל-עכאישי •  10 ח'זרי •   11 חניסי •  12 מעלול • 13 סאסי •  14 בן עמור • 15 אזוני • 16 א. מטחלוטחי • 17 ח. מטחלוטחי • 18 חליל • 19 חליפה • 20 יקובי • 21 נגואז • 22 בן שאריפה • 23 סליטי • מאמן: קספרצ'אק | תוניסיה |
קריית ביאליסטוק

שלט הכניסה לשכונה
קריית ביאליסטוק היא שכונה ביהוד אשר הוקמה כיישוב בשנת 1950 על ידי יוצאי פולין, רובם מהעיר ביאליסטוק וסביבתה, במטרה להנציח את קהילת יהודי העיר שנרצחה בשואה.
היוזמה להקמת היישוב החלה על ידי קבוצה של עסקנים יוצאי ביאליסטוק אשר כינסו בשנת 1949 ועידה כלל עולמית של יוצאי ביאליסטוק במטרה לקדם הקמת יישוב בישראל לזכר הקהילה שנספתה. העסקנים פנו תחילה ל'סנטר רליף' של יוצאי ביאליסטוק בארצות הברית, אשר לא נרתם לרעיון שכן היה בעל אופי בונדיסטי-לא ציוני. בהמשך פנו לעסקן הציוני-ביאליסטוקאי ראלף ויין אשר רתם בעלי אמצעים נוספים בהם הנדבן יוסף אלפרט להקמת 'קריית ביאליסטוק פאונדשיין' - קרן שמטרתה הקמת היישוב.
הקרן אספה כספים, בנתה תוכנית יחד עם הוועד הארצישראלי, ניהלה משא ומתן עם הקרן הקיימת לישראל ועםהחברה להתיישבות חקלאית ועירונית רסקו באשר לבניית בתי היישוב, והוקצה לה שטח של 700 דונם סמוך לכפר יהודיה. המיקום נבחר בין היתר, בשל ההקשר ההיסטורי של התיישבות קבוצת הביאליסטוקאים (שעלו בעקבות קריאתו של שמואל מוהליבר) ביהודיה בשנות ה-80 של המאה ה-19.[דרוש מקור: ראו דף שיחה]
מגילת הייסוד של השכונה שהוקראה בטקס הנחת אבן הפינה לבנייתה ב-28 בספטמבר 1950
בניית היישוב החלה בשנת 1950, באפריל 1951 נחנכו מאה הבתים הראשונים ועד סוף 1952 נבנו מאה בתים נוספים: חד-משפחתיים ודו-משפחתיים. עלות הקמת היישוב הייתה כ-230 אלף דולר שנאספו על ידי יהודי ביאליסטוק בארצות הברית, קנדה וצרפת. המוסדות סירבו להכיר בשם היישוב ה'גלותי', והוא נרשם באופן רשמי כ'בית שמואל' על שם שמואל מוהליבר.
השכונה בשנות ה-50
כל משתכן קיבל דירה בת 2 חדרים, מטבח, סלון, שירותים ודונם ורבע אדמה לטובת פיתוח משק עזר ואמור היה להחזיר את עלות הדירה לאורך 15 שנה, כשהסכום ישמש להמשך פיתוח היישוב בחורף הראשון נפגעו חלק מהבתים בשל בניה לקויה.
האנדרטה לזכר קדושי ביאליסטוק בשכונה
בשנות ה-50 וה-60 הוקמו ביישוב בית כנסת, בית עם (היכל ביאליסטוק), גני ומעון לילדים, מרפאה, ספרייה ובית ספר. בנוסף נטעו חורשה והוקמה אנדרטה לזכר קהילת ביאליסטוק שנספתה בשואה והיישוב הסתפח להיות שכונה במועצה המקומית ביהוד. בשנת 1962 הוקם באזור התעשייה של יהוד גם מפעל אריגה לטובת בני השכונה. ב-1975 נמכר המפעל לתעשיינים הביאליסטוקים זלמן ירושלמי ולוינסקי, אשר קודם לכן הפעילו אותו בהשכרה. רחובות הקריה קרויים על שם אישים יהודיים מביאליסטוק בהם שמואל מוהליבר, יוסף אלפרט, משה חסיד, יוסף חזנוביץ, יצחק מלמד, אלעזר ליפא סוקניק, שלמה קפלנסקי, מרדכי טננבוים, וחיים שושקס.
בשנת 1983 פורקה חברת ביאליסטוק פאונדיישן עם השלמת המטרה של הקמת הקריה ובמקומה הוקמה קרן מקומית בשם 'חברה לנאמנות של בל"ל בת"א' אשר החזיקה במוסדות הציבוריים שבשכונה וסייעה ליוצאי ביאליסטוק בישראל. במקביל נרשם הוועד המקומי בקריה במתכונת של עמותה בשם 'ארגון יוצאי ביאליסטוק והסביבה בישראל (לאנסמנשפט)'. בשנת 1991 הועבר בית הכנסת לציבור המתפללים בו שהתארגנו כעמותה. ב-1995 החלה העמותה להשכיר את בית העם לערייה לצורך הפעלת מועדון יום לקשישים - וזאת במקביל להמשך פעילות ההנצחה והמורשת המתקיימים במבנה.
בית הכנסת בקריית ביאליסטוק.
בית ישן ברחוב ויצמן בדגם הבתים שנבנו בשכונה על ידי חברת רסקו.
אחד משני מבני גני הילדים בשכונה, כיום משמש את שבט הצופים.
מבנה המרפאות ברחוב טננבאום, במקום שכנו בשנות ה-50 מרפאה ומרפאת שיניים.
היכל ביאליסטוק - בית העם של השכונה. כיום פועל בו חדר הנצחה ומועדון לקשישים.
חדר ההנצחה בהיכל ביאליסטוק
ילדי הקריה בשנת 1952
טקס חנוכת 100 הבתים הראשונים בקריית ביאליסטוק, 1951
הערות שוליים

1 2 3 4  מ. גלידאי, קריית ביאליסטוק - מצבה חיה לקהילה מפוארת שחרבה, הצופה, 21 ביוני 1953
↑  גלעד חי לקהילת ביאליסטוק יוקם בסביבת פתח תקווה, דבר, 29 בספטמבר 1950
↑  הזמנה לטקס הנחת אבן הפינה לשכונה, על המשמר, 25 בספטמבר 1950
↑  חונכו בתי "קרית ביאליסטוק", הצופה, 25 באפריל 1951
↑  בטקס חגיגי נחנכו הבתים הראשונים בקריית ביאליסטוק, חרות, 25 באפריל 1951
1 2  הנה, כאן הרשיון החוקי !" ", קול העם, 21 בפברואר 1955
↑  בית שמואל - ע"ש הרב מוהליבר ז"ל, תיקרא שכונת יוצאי ביאליסטוק הנבנית ביהוד, הצופה, 23 באפריל 1951
↑  מרפאה בקרית ביאליסטוק, הארץ, 14 בספטמבר 1960
1 2  ארגון יוצאי ביאליסטוק והסביבה בישראל
↑  י. אביעם, 150 אלף דולאר יושקעו בבניה בקרית ביאליסטוק, מעריב, 2 במאי 1961
אלגברות קיילי-דיקסון

במתמטיקה, אלגברות קיילי-דיקסון הן האלגברות המתקבלות באמצעות בניית קיילי-דיקסון (עם הקבוע 1-) מן השדה של המספרים הממשיים. האלגברה הראשונה בסדרה היא שדה המספרים המרוכבים. אחר-כך מקבלים את אלגברת הקווטרניונים של המילטון ואת אלגברת האוקטוניונים, שאלטרנטיבית אך לא אסוציאטיבית. בהמשך הסדרה מתקבלות אלגברות לא אלטרנטיביות (ובפרט לא אסוציאטיביות) נוספות פשוטות ממימד 16, 32, 64, וכן הלאה.
לכל אלגברת קיילי-דיקסון יש אינוולוציה המכלילה את פעולת הצמוד המרוכב, ובאמצעותה מוגדרת תבנית נורמה: הנורמה של איבר היא מכפלתו בצמוד שלו. האלגברות המתקבלות במהלך הבניה מאבדות תכונות חשובות בזו אחר זו: השדה הממשי הוא האלגברה היחידה שכל איבריה סימטריים; השדה המרוכב הוא האלגברה הקומוטטיבית האחרונה; אלגברת הקווטרניונים היא האלגברה האסוציאטיבית האחרונה; ואילו אלגברת האוקטוניונים היא האלגברה האלטרנטיבית האחרונה, וגם האחרונה שאין בה מחלקי אפס. עם זאת, כולן ריבועיות ומקיימות את הזהות הגמישה. הן פשוטות, והמרכז שלהן שווה לשדה הבסיס.
אפשר להכליל את הבניה כך שתעבוד מעל כל שדה בסיס. באופן כזה מתקבלות בצעד השני של הבניה כל אלגברות הקווטרניונים, ובצעד השלישי כל אלגברות האוקטוניונים -- ראו בניית קיילי-דיקסון.
מספרים מרוכבים כזוג סדור

המספרים המרוכבים יכולים להירשם כזוג סדור  (a,b) של מספרים ממשיים  a ו- b, עם חיבור שמוגדר רכיב רכיב ומכפלה שמוגדרת כך:

 \left(a,b\right)\left(c,d\right)=\left(ac-db,ad+cb\right)

מספר מרוכב שהרכיב השני שלו שווה לאפס מתלכד עם מספר ממשי: המספר המרוכב  (a,0) הוא המספר הממשי  a.
על המספרים המרוכבים אפשר להגדיר אופרטור הצמדה, לפי  {\overline {\left(a,b\right)}}=\left(a,-b\right). לפונקציה הזו יש התכונה
 {\overline {\left(a,b\right)}}\left(a,b\right)=\left(aa+bb,ab-ba\right)=\left(a^{2}+b^{2},0\right), כך שכפל של מספר בצמוד שלו נותן תמיד מספר ממשי אי שלילי. בדרך זו, הצמדה מגדירה נורמה, שהופכת את המספרים המרוכבים למרחב נורמי מעל המספרים הממשיים: הנורמה של מספר מרוכב  z היא:
 \left|z\right|=\left({\bar {z}}z\right)^{{1}/{2}\;}. הצמוד מאפשר לחשב את ההפכי של כל מספר מרוכב שונה מאפס:  z^{-1}={\bar {z}}/{\left|z\right|^{2}}\;.
אפשר לראות בפעולת ההצמדה הכללה של פונקציית הזהות על הממשיים. במובן זה, תכונת המספרים הממשיים להיות צמודים לעצמם אבדה בתהליך, והיא אינה נכונה עוד במספרים המרוכבים.
צעד שני: הקווטרניונים

אלגברת הקווטרניונים של המילטון מתקבלת מן המספרים המרוכבים באופן דומה. החיבור של זוגות סדורים הוא לפי רכיבים, ואת פעולת הכפל מגדירים לפי הנוסחה  \left(a,b\right)\left(c,d\right)=\left(ac-d{\bar {b}},{\bar {a}}d+cb\right); מכיוון ש- \left(a,0\right)\left(c,0\right)=\left(ac,0\right), המרוכבים מהווים תת-חוג של האלגברה החדשה, שאינה קומוטטיבית. גם לאלגברת הקווטרניונים יש אינוולוציה, המוגדרת לפי  {\overline {\left(a,b\right)}}=\left({\bar {a}},-b\right), ומקיימת  {\overline {\left(a,b\right)}}\left(a,b\right)=\left({\bar {a}},-b\right)\left(a,b\right)=\left({\bar {a}}a+{\bar {b}}b,ab-ba\right)=\left(\left|a\right|^{2}+\left|b\right|^{2},0\right). מכיוון שתוצאת הכפל היא מספר ממשי הפיך, כל איבר שונה מאפס הוא הפיך ולכן האלגברה היא אלגברה עם חילוק.
צעד שלישי: האוקטוניונים

אותה נוסחת כפל עבור זוגות סדורים של קווטרניונים,  \left(a,b\right)\left(c,d\right)=\left(ac-d{\bar {b}},{\bar {a}}d+cb\right), מגדירה אלגברה חדשה הנקראת אלגברת קיילי, שאינה אסוציאטיבית (הדוגמה המוכרת ביותר לאלגברת קיילי היא אלגברת האוקטוניונים). האלגברה הזו מקיימת זהות חלשה יותר: היא אלטרנטיבית. תבנית הנורמה שלה, בתור מרחב וקטורי מממד 8 מעל הממשיים, היא סכום של שמונה ריבועים. הנורמה כפלית, ונותנת נוסחת כפל לסכומים מסוג זה (שאינה קיימת בממדים גבוהים יותר).
ממד 16 ואילך

אותה נוסחת כפל, המיושמת לזוגות סדורים של אוקטוניונים, נותנת אלגברה מממד 16, הנקראת "אלגברת הסדניונים". אלגברה זו אינה אלטרנטיבית. באופן כזה אפשר להמשיך לבנות אלגברות מממד  \ 2^{n} לכל n. לפי משפט שהוכיח ריצ'רד שייפר (בשנת 1954), אלגברות אלו מקיימות כולן את הזהות הגמישה,  \ x(yx)=(xy)x.
תבנית הנורמה של אלגברת קיילי-דיקסון מממד  2^{n} היא סכום של ריבועים כמספר הזה. מעל שדה סדור זוהי תבנית אנאיזוטרופית, ולכן כל האיברים באלגברות קיילי-דיקסון הם הפיכים, כלומר לכל איבר  x קיים  x' כך ש- xx'=x'x=1. עם זאת, באלגברת קיילי-דיקסון מממד 16 יש מחלקי אפס, והיא אינה אלגברת חילוק: לא לכל המשוואות  ax=b יש בה פתרון יחיד. זאת אינה סתירה שכן יכול להתקיים  y=(x'x)y\neq x'(xy)=0.
ראו גם

בניית קיילי-דיקסון
| מערכות מספרים |
| --- | --- | --- |
| מספרים | המספרים הטבעיים  \mathbb {N}  (מערכת פאנו) • חוג המספרים השלמים  \mathbb {Z}  (מספרים חיוביים ושליליים, מספר שלם) • שדה המספרים הרציונליים  \mathbb {Q}  (מספר רציונלי, מספר אי-רציונלי) • שדה המספרים הממשיים  \mathbb {R}  (הישר הממשי, מספר ממשי) • שדה המספרים המרוכבים  \mathbb {C}  (המישור המרוכב, מספר מרוכב, מספר מדומה) |  |
| הרחבות של חוג המספרים השלמים | חוג השלמים של גאוס  \ \mathbb {Z} [i] • חוג השלמים האלגבריים  \ {\overline {\mathbb {Z} }} • חוג השלמים של אייזנשטיין  \ \mathbb {Z} [\omega ] |  |
| הרחבות של שדה המספרים הרציונליים | שדה מספרים • שדה המספרים הניתנים לבנייה • שדה המספרים האלגבריים  \ {\overline {\mathbb {Q} }} (מספר אלגברי, מספר טרנסצנדנטי) • שדה המספרים ה-p-אדיים  \mathbb {Q} _{p} (מספר p-אדי) • שדה ציקלוטומי |  |
| מעבר למרוכבים | אלגברת קווטרניונים (אלגברת הקווטרניונים של המילטון  \ {\mathbb {H} }) • אלגברת אוקטוניונים (אלגברת האוקטוניונים של קיילי  \ {\mathbb {O} }) • אלגברות קיילי-דיקסון |  |
עלי אל-חאג'

עלי אל-חאג' (בערבית: علي جمال الحاج, בתעתיק מדויק: עלי ג'מאל אלחאג'; נולד ב-2 בפברואר 2001 בביירות בלבנון) הוא כדורגלן לבנוני המשחק בעמדת הקשר ההתקפי בקבוצת אל-עהד מליגת העל הלבנונית ובנבחרת לבנון.
קריירת מועדונים

אל-חאג' גדל במחלקות הנוער של ASA וא-נג'מה. בשנת 2017 החל לשחק בקבוצה הבוגרת של א-נג'מה במסגרת ליגת העל הלבנונית, ובסך הכל ערך 11 הופעות ליגה במדי המועדון, בהן הבקיע שער אחד.
ב-13 ביוני 2020 חתם על חוזה לחמש שנים באל-עהד מליגת העל הלבנונית.
קריירה בינן-אומית

ב-30 בדצמבר 2022 ערך אל-חאג' את הופעת הבכורה שלו בנבחרת לבנון, בהפסד 1-0 לנבחרת איחוד האמירויות הערביות במשחק ידידות. ב-25 ביוני 2023 הבקיע את שער הבכורה שלו בנבחרת, בניצחון 4-1 על נבחרת בהוטן במסגרת אליפות פדרציית הכדורגל של דרום אסיה.
נכלל בסגל נבחרת לבנון בטורניר גביע אסיה 2023.
תארים

א-נג'מה
גביע העלית הלבנוני (1): 2018/2019
אליפות לבנון (2): 2021/2022, 2022/2023
גביע הפדרציה הלבנוני (1): 2023/2024
גביע העלית הלבנוני (1): 2022/2023
הערות שוליים

↑  Official: Ali Al Hajj signs with Al Ahed FC באתר הרשמי של התאחדות הכדורגל הלבנונית, 13 ביוני 2020 (באנגלית)
↑  منتخب لبنان يعلن تشكيلته إلى كأس آسيا באתר הרשמי של התאחדות הכדורגל הלבנונית, 30 בדצמבר 2023 (בערבית)
| נבחרת לבנון – גביע אסיה בכדורגל 2023 |
| --- | --- | --- |
|  1 ח'ליל •  2 אל-הינדי •  3 סברא •  4 מנסור •  5 נסאר •  6 זין •  7 מעתוק •  8 סעד •  9 אל-חלווי •  10 חיידר •   11 בוגיאל •  12 א. מישל מלכי • 13 פ. מישל מלכי •  14 דהיני • 15 איוב • 16 שור • 17 אל-חאג' • 18 א-זין • 19 לחוד • 20 טניש • 21 מטר • 22 ג'ראדי • 23 א-סבע • 24 ביטאר • 25 סרור • 26 שעיתו • מאמן: רדולוביץ' |  1 ח'ליל •  2 אל-הינדי •  3 סברא •  4 מנסור •  5 נסאר •  6 זין •  7 מעתוק •  8 סעד •  9 אל-חלווי •  10 חיידר •   11 בוגיאל •  12 א. מישל מלכי • 13 פ. מישל מלכי •  14 דהיני • 15 איוב • 16 שור • 17 אל-חאג' • 18 א-זין • 19 לחוד • 20 טניש • 21 מטר • 22 ג'ראדי • 23 א-סבע • 24 ביטאר • 25 סרור • 26 שעיתו • מאמן: רדולוביץ' | לבנון |
חלוקה (קומבינטוריקה)

דיאגרמות יאנג של החלוקות השונות של המספרים 1 עד 8. כל הדיאגרמות באותו הצבע הן כל החלוקות האפשריות של מספר.
בתורת המספרים ובקומבינטוריקה, חלוקה של מספר שלם חיובי  n, היא דרך לכתוב את  n כסכום של מספרים שלמים חיוביים. שני סכומים הנבדלים רק בסדר הסכומים שלהם נחשבים לאותה חלוקה. לדוגמה, ניתן לחלק את 4 בחמש דרכים שונות:
4
1+3
2+2
2
+
1
+
1


{\textstyle 2+1+1}
1+1+1+1
הקומפוזיציה  1+3 היא אותה חלוקה כמו  3+1, והקומפוזיציות  1+1+2 ו-  1+2+1 הן אותן חלוקות כמו  2+1+1.
חלוקות מתאימות לאובייקטים חשובים רבים במתמטיקה. בפרט, יש התאמה חד-חד-ערכית ועל בין:
חלוקות בגודל  n,
דיאגרמות יאנג בגודל  n,
מחלקות צמידות של החבורה הסימטרית  S_{n},
הצגות אי-פריקות של  S_{n} (עד כדי איזומורפיזם),
מטריצות נילפוטנטיות (עד כדי הצמדה).
את החלוקות בגודל  n סופרת פונקציית החלוקה.
דיאגרמות יאנג

את מבנה החלוקה ניתן לייצג באופן גאומטרי על ידי דיאגרמות יאנג, כך לאיבר הגדול ביותר של החלוקה, תשויך השורה הראשונה, עם מספר ריבועים כגודל האיבר. לאיבר הכי גדול אחריו תשויך השורה הבאה, וכך באופן דומה. לכל חלוקה קיימת חלוקה הצמודה לה. באופן אינטואיטיבי, היא מתקבלת על ידי הסתכלות על העמודות בחלוקה המקורית, כשורות בחלוקה הצמודה.
משפט: מספר החלוקות של n בעלות מרכיב מקסימלי לא גדול מm שווה למספר החלוקות בעלות מספר מרכיבים לא גדול מm.
הוכחה: לכל חלוקה בעלת מרכיב מקסימלי m, קיימת דיאגרמת יאנג התואמת לה. לאותה דיאגרמה קיימת דיאגרמה צמודה התואמת לחלוקה הצמודה לחלוקה המקורית. האיבר הגדול ביותר בדיאגרמת היאנג המקורית שווה למספר המרכיבים בדיאגרמת היאנג הצמודה. באופן כזה נבנה התאמה חד-חד ערכית בין כל חלוקה לצמודה לה ולמעשה בין שתי הקבוצות שבנידון. כתוצאה מכך שתי הקבוצות הן בעלות אותה עוצמה ולכן הטענה הוכחה.
חלוקות לא רצופות

מספר החלוקות האפשריות של קבוצה בגודל n, נקרא מספר בל ה- n-י על שם המתמטיקאי האמריקאי אריק טמפל בל, ומסומן  \ B_{n} (אין קשר ישיר למספרי ברנולי המסומנים באותו אופן, ושכיחים יותר בספרות המתמטית).
מספרי בל מקיימים את הנוסחה הרקורסיבית:  B_{n+1}=\sum _{k=0}^{n}{n \choose k}B_{k},  \ B_{0}=1. 

הפונקציה היוצרת המעריכית של מספרי בל היא:
דיאגרמת היאנג התואמת לחלוקה 5+4+1
דיאגרמת היאנג התואמת לחלוקה 3+2+2+2+1. החלוקה הצמודה לחלוקה 5+4+1.
מציאת מספר בל
דרור טוויל

הרב דרור טוויל (נולד בי' בתמוז ה'תשכ"ט, 26 ביוני 1969) הוא רב ישראלי, המשמש כרבה הראשי של העיר שדרות. משמש גם כרב הגרעין התורני "אפיקים בנגב" בעיר מאז הקמתו, ר"מ וראש הכולל בישיבת אפיקי דעת ודיין בבית דין לממונות.
ביוגרפיה

נולד בכפר סבא למנחם ומלכה. למד בישיבת מרכז הרב. התגורר בעבר בנוה דקלים. ממקימי ישיבת ההסדר אפיקי דעת בעיר שדרות, ר"מ וראש הכולל בה במשך שנים רבות. הוא מלמד גם בישיבת ההסדר אור עציון. שימש גם כרב הגרעין התורני "אפיקים בנגב" בעיר ועמותת "רעות שדרות" מיסודו מאז הקמתו.
החל משנת ה'תשס"ה משמש דיין בבית דין לממונות בעיר שדרות מיסודה של ישיבת ההסדר בעיר, לצד ראש הישיבה הרב דוד פנדל והרב אריאל בראלי. בעל כושר לרבנות עיר מטעם מועצת הרבנות הראשית.
בשנת 2013, הבחירות לכנסת ה-19, השתתף בכנס שערכה מפלגת הבית היהודי. בשנת 2015, במערכת הבחירות לכנסת ה-20, הביע מחאה על שימוש בשירת נשים בקמפיין הבית היהודי. באוגוסט אותה שנה, לצד רבני ישיבת שדרות, הביע התנגדות להקמת בתי דין לגיור שלא במסגרת הרבנות הראשית.
בפברואר 2019 היה בין החותמים על אמנת תנועת חזון. בינואר 2022 קרא לתושבי העיר שלא להירשם לגני הילדים בשל נוסח טפסי הרשמה המשתמש בביטויים "הורה 1" ו"הורה 2". לאחר מכן שוחח עם פעילת להט"ב תושבת העיר, והגיע עמה להבנות והסכמות בנושא.
בפברואר 2022 החל הליך בחירת רב עיר לעיר שדרות, משרה שהייתה פנויה כאחת-עשרה שנים מאז פטירת הרב דוד בר חן. הרב טוויל נחשב למועמדם של שר הדתות מתן כהנא וראש העיר אלון דוידי, ונתמך גם על ידי תנועת ש"ס והרב יצחק יוסף. ביולי 2022 נבחר לתפקיד ברוב גדול. בטקס הכתרתו השתתפו בין השאר הרבנים הראשיים לישראל הרב דוד לאו והרב יצחק יוסף, הרב חיים דרוקמן, הרב דוב ליאור, הרב אריה שטרן, ראש העיר אלון דוידי, ועוד.
נשוי למיכל ואב לילדים.
מפרסומיו

קניית חפץ לא מסוים בכרטיס אשראי, משפטי ארץ ג' – קניין ומסחר, תש"ע
מערכת המשפט במדינת ישראל – מבט הלכתי תורני, אמונת עתיך 96, תשע"ב
עשיית דין לעצמו בתפיסת ממונו של החייב, אמונת עתיך 104, תשע"ד
'איפור קבוע, האם כתובת קעקע', אפיקי דעה – בבא קמא, נדרים, עמ' 234–240
'טלטול משחקים בשבת', אפיקי דעה – בבא מציעא, שבת, עמ' 217–223
'מקדש במלוה ובהנאת מלוה', אפיקי דעה – קידושין, עמ' 136–151
תוקפו של תנאי להתרת שמושי חול בבית הכנסת', אפיקי דעה – קדושת בית הכנסת ובית המדרש, שדרות תשס"ט, עמ' 151–163
הערות שוליים

↑  רב הקהילה, באתר רעות שדרות
↑  אבני משפט, רחובות תשס"ז, עמ' 211
↑  פרוטוקול מס' 23 מישיבת מועצת הרבנות הראשית לישראל ט"ז באדר א' תשע"ו
↑  אבישי בן ששון-גורדיס, החיילים של בנט: כיצד גויסו ישיבות ההסדר לטובת האינטרסים הפוליטיים של "הבית היהודי", באתר מולד, ‏5 במרץ 2014
↑  צבי שיימן, ‏הרב דרור טוויל על שיר הבחירות של הבית היהודי: "מי שיראת ה' בלבבו צריך להוקיע תופעה של אשה ששרה", באתר "סרוגים", 19 בינואר 2015
↑  "המפסידים בקרב על הרבנות עושים דין לעצמם",  באתר כיפה, 12 באוגוסט 2015
↑  מעל 20 אלף חותמים לאמנה הישראלית של תנועת חזון, באתר ערוץ 7
↑  מתן צורי, בשל נוסח "לא יהודי" בטפסי ההרשמה: רב מוכר בשדרות קורא להחרים גני ילדים, באתר ynet, 14 בינואר 2021
↑  יהל פרג', ‏חברה / סערה סביב פוסט של צעירה משדרות נגד הומופוביה הובילה לשיחת נפש עם רב הגרעין התורני בעיר, באתר דבר העובדים בארץ ישראל, 21 בינואר 2021
↑  יהונתן גוטליב, תהליך מינוי רב ראשי לשדרות יוצא לדרך, באתר ערוץ 7
↑  טענה לתוצאה ידועה מראש: עימות בבחירת רב העיר, באתר בחדרי חרדים, 17 ביוני 2022
↑  ארי קלמן, הישג לכהנא: המועמד הסרוג ניצח את החרדים בקרב על רבנות העיר, באתר בחדרי חרדים, ‏19/07/2022
↑  הרב דרור טוויל נבחר לרב העיר שדרות, באתר ערוץ 7
↑  דביר עמר, הרב דרור טוויל הוכתר לרב העיר שדרות, באתר ערוץ 7, 30 בנובמבר 2022
↑  כתב, בר מצווה לנערים משדרות ובאר שבע, באתר ערוץ 7, 31 בדצמבר 2008
| --- | --- |
בקרת זהויות :  NLI: 987007404658705171  VIAF: 39156675120033582540   WorldCat (עם VIAF): 39156675120033582540
בית העלמין קריית גת

|  פרטי בית הקברות |
| --- | --- |
 סוג:  בית קברות אזרחי + בית קברות צבאי
 דת:  יהודית
 רשות מנהלת:  חברה קדישא קריית גת
 תאריך הקמה:  1963
 שטח:  81.75 דונם
 אופן הקבורה:  קבורת שדה
 מיקום:   קריית גת, ישראל
 קואורדינטות:  31°36′26″N 34°47′12″E
  מפת מיקום  מפה דינמית   (למפת השפלה מוגדלת) בית העלמין קריית גת(למפת השפלה רגילה) בית העלמין קריית גת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית העלמין קריית גת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית העלמין קריית גת  he בית העלמין קריית גתhe בית העלמין קריית גתמפת  __ קריית גת (in English: Kiryat Gat) [‌השפלה וסביבותיה‌]מצפון ומדרום: __ מועצה אזורית לכיש (in English: Lakhish Regional Council) ממזרח: __ מועצה אזורית יואב (in English: Yoav Regional Council) מדרום, ממערב ומצפון: __ מועצה אזורית שפיר (in English: Shafir Regional Council) tabBackground:;tabBorder:#aaa;defaultTab:0;
 
בית העלמין קריית גת על שם רבי יצחק בן שושן. הוא בית עלמין יהודי המשמש את נפטרי קריית גת וסביבתה. בשטחו נמצא גם בית הקברות הצבאי קריית גת.
היסטוריה

בית העלמין הוקם בשנת 1963, בשטח של כ-13 דונם.
בשנת 1964 אושרה תוכנית נוספת שהרחיבה את שטחו ל-50 דונם. בשנה זו גם הוקצה שטח מבית העלמין לבית הקברות הצבאי קריית גת.
במאי 2009, לאחר ששטח בית העלמין מוצה, פלשה עיריית קריית גת לשטחי מועצה אזורית יואב להרחיב את בית העלמין. המועצה ומשרד החקלאות (שהחזיק בעבר בחווה במקום) הוציאו צו מניעה והעבודות הופסקו.
בשנת 2010, מונתה ועדת גבולות חקירה בראשות הפרופ' ערן רזין, הוועדה קבעה כי שטח של כ-18.25 דונם יועבר משטחי המועצה האזורית יואב, בהסכמתה, לשטחי קריית גת. לטובת הרחבת בית העלמין. ההרחבה בוצעה בשנת 2011.
בשנת 2020 הוקמה ועדה נוספת אשר הכריעה בהסכמה עם מועצה אזורית יואב בראשות מטי צרפתי הרכבי על העברת כ-13.5 דונם נוספים להרחבה.
בשנת 2022, החליטה ועדת השמות להנציח את בית העלמין על שם רבי יצחק בן שושן, מייסד החברה קדישא המקומית.
אישים הקבורים בבית הקברות

הרב ניסים מויאל
הרב מרדכי אלמליח
יצחק חרפי
ישראל פולק
הערות שוליים

1 2  ועדת השמות המליצה: בית העלמין ע"ש רבי יצחק בן שושן ורחוב ישיבת ההסדר ע"ש הרב קוק, באתר www.qiryat-gat.muni.il
↑  תוכנית מפורטת מס' 104/03/9
↑  תוכנית מפורטת מס' ד/466 בית עלמין קריית גת
↑  טובה דדון, קריית גת: בית הקברות התמלא? פולשים לשכנים, באתר ynet, 27 במאי 2009
1 2
רצח אליזבת אולטן

רצח אליזבת אולטן הייתה פרשיית רצח בה אליזבת אולטן (15 בדצמבר 1999 – 21 באוקטובר 2009) בת ה-9 נרצחה על ידי שכנתה בת ה-15, אליסה בוסטמנטה (נולדה ב-28 בינואר 1994) בעיר סיינט מרטינס שבמדינת מיזורי ב-21 באוקטובר 2009.
בוסטמנטה הובילה את אולטן ליער, שם היא חנקה ודקרה אותה למוות. הסיבות לרצח היו נטיות אלימות מהן הרוצחת סבלה וכן רצונה לרצוח על מנת לחוות תחושת ריגוש מהמעשה. בוסטמנטה נעצרה, נמצאה אשמה בבית המשפט ברצח מדרגה שנייה וכן רצח באמצעות כלי נשק. על בוסטמנטה נגזר מאסר עולם עם אפשרות לשחרור על-תנאי בשנת 2024. למרות זאת, בעקבות סעיף אחזקת הנשק, בוסטמנטה תיאלץ לבלות 30 שנה עוקבות במאסר. היא תוכל להשתחרר מבית הסוהר רק בשנת 2054, כאשר היא תגיע לגיל 60.
הרצח

אליזבת אולטן בת ה-9 התגוררה במרחק של ארבעה בתים מביתה של הרוצחת, אליסה בוסטמנטה. ב-21 באוקטובר 2009, אליסה שכנעה את אחותה הצעירה להציע לאליזבת לבלות איתה באחד היערות הסמוכים. בהגיען ליער, אליסה חנקה את אליזבת, שיספה את גרונה ודקרה אותה שמונה דקירות בחזה. לאחר המעשה, אליסה קברה את אליזבת בקבר אותו היא חפרה כחמישה ימים קודם לכן ולאחר מכן כיסתה אותו בעלים.
הרוצחת

הוריה של אליסה דיילין בוסטמנטה הביאו לעולם את אליסה ואחיה (אמה ונתניאל) עוד כשהיו בגיל ההתבגרות. בשנת 2002, אמם של הילדים הייתה מכורה לסמים ואלכוהול ואביהם ריצה עונש מאסר באשמת תקיפה. בעקבות זאת, המשמורת על הילדים ניתנה לסבה וסבתה של אליסה, גרי וקרן ברוק. בסביבות שנת 2007, אליסה אושפזה בבית חולים פסיכיאטרי לאחר ניסיון התאבדות שנכשל. בהמשך, חבריה סיפרו שהיא הייתה מראה להם צלקות שנוצרו בעקבות ניסיונות התאבדות חוזרים. בפרופיל שלה באתר Youtube, היא כתבה את המילה "cutting" (חיתוך) תחת הסעיף "תחביבים". בנוסף, היא פרסמה תמונה של עצמה ברשתות החברתיות בה היא מצמידה את ידה לראשה ועושה "מחוות אקדח".
לאחר הרצח, אליסה תיעדה את תחושותיה ביומנה האישי (למרות שבהמשך ניסתה למחוק את המלל):
"אני הרגע הרגתי מישהו. אני חנקתי אותם ושיספתי את גרונם ודקרתי אותם ועכשיו הם מתים. אני לא יודעת איך אני אמורה להרגיש כרגע. זה היה מדהים. ברגע שמתגברים על תחושת ה-"אלוהים אדירים, אני לא יכולה לעשות את זה", זה די מהנה. אני קצת לחוצה ורועדת כרגע. אוקי, אני צריכה ללכת לכנסייה עכשיו חחח"
המקור באנגלית
I just fucking killed someone. I strangled them and slit their throat and stabbed them now they’re dead. I don’t know how to feel atm (at the moment). It was amazing. As soon as you get over the “oh my god, I can’t do this” feeling, it’s pretty enjoyable. I’m kinda nervous and shaky though right now. Kay (ok), I gotta go to church now lol (laugh out loud).
לאחר מכן, אליסה הלכה לנשף ריקודים אותו ארגנה הכנסייה (אליסה פקדה כנסייה מקומית בשם "כנסיית המושיע") בזמן שהמשטרה חיפשה אחר אולטן הנעדרת.
משפט, הרשעה וערעור

משפטה של אליסה החל ב-17 בנובמבר 2009 בו היא טענה לחוסר אשמה ונשפטה על רצח מדרגה ראשונה ורצח באמצעות כלי נשק (הרצח התבצע באמצעות סכין). בינואר 2012, אליסה חתמה על הסדר טיעון והאישום נגדה הופחת לרצח מדרגה שנייה ורצח באמצעות כלי נשק. מספר שבועות לאחר מכן, היא נמצאה אשמה ונשלחה למאסר עולם עם אפשרות לשחרור על-תנאי וכן למאסר עוקב של 30 שנה.
אליסה הגישה ערעור על גזר דינה, אך הוא נדחה בחודש מרץ 2014.
אמה של הקורבן, פטרישיה פרייס, הסכימה למשוך את התביעה שהיא הגישה נגד אליסה בתנאי שהאחרונה תשלם לה תמלוגים עבור עיבודים שייעשו על פרשת הרצח.
מומחים לבריאות הנפש איבחנו את אליסה כסובלת מדיכאון קליני וכן מהפרעת אישיות גבולית.
בתרבות הפופולרית

הרצח סוקר בתוכנית שעוסקת בפשע אמיתי בשם "Deadly Women (אנ')".
ב-19 באוקטובר 2012, נעשה סרט בשם "My Name Is 'A' by Anonymous (אנ')" שמבוסס באופן רופף על פרשיית הרצח.
הפרק החמישי בעונה הראשונה של התכנית "Kids Who Kill" עסק בפרשיית הרצח.
באוקטובר 2021, פורסם פרק העוסק בפרשיית הרצח בפודקאסט "בואי נדבר רצח" אותו מנחות קרן סיאורדיה ושלי שמורק.